Diari Oficial de la Generalitat Valenciana


Sumari del DOGV 861, del 05-07-1988 (1988/811580)

ORDRE de 16 de juny de 1988, del Conseller d'Obres Públiques, Urbanisme i Transports, i del Conseller d'Economia i Hisenda de la Generalitat Valenciana, per la qual s'interpreta i s'aclareix el règim jurídic aplicable i la quantitat concreta de l'escala dels recursos de les Cambres Oficials de la Propietat Urbana de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/16/(2)/dof/vci/html**

### Dades del document

Número de DOGV
:   861

Data del DOGV
:   05-07-1988

Secció del DOGV
:   DISPOSICIONS GENERALS

Número del document
:   1988/811580


Data del document
:   16-06-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 16 de juny de 1988, del Conseller d'Obres Públiques, Urbanisme i Transports, i del Conseller d'Economia i Hisenda de la Generalitat Valenciana, per la qual s'interpreta i s'aclareix el règim jurídic aplicable i la quantitat concreta de l'escala dels recursos de les Cambres Oficials de la Propietat Urbana de la Comunitat Valenciana.  
L?article 109.3 de la Llei 33/1987, de 23 de desembre, de Pressupostos Generals de l'Estat per a 1988, estableix que: «A partir de l?1 de gener de 1988 es suprimeix l'exacció »Quota de la Cambra Oficial de la Propietat Urbana», taxa 25. 04, regulada en el Decret de convalidació de 25 de febrer de 1960.  
L?article 32.1 de l'Estatut d'autonomia de la Comunitat Valenciana aprovat per Llei Orgànica 5/1982 d'1 de juliol, disposa que: «En el marc de la legislació bàsica de l'Estat i, quan s'escaiga, en els terminis que aquesta establesca, correspon a la Generalitat Valenciana el desplegament legislatiu i l'execució de les següents matèries:... 9) Cambres de la Propietat ... ». La transferència de les funcions de l'Estat a la Comunitat Valenciana en matèria de Cambres Oficials de la Propietat Urbana, es produeix per Reial Decret 2050/1983, de 29 de juny, amb l'assignació de les esmentades funcions a la Conselleria d'Obres Públiques, Urbanisme i Transports, per Decret del Consell 107/1983, de 15 de setembre, i amb l?aprovació del Reglament de les Cambres susdites per Decret del Consell 50/1985, de 4 d'octubre, els articles 39 i 41 a 44 de les quals que regulen el règim jurídic de les quotes que perceben dels seus associats.  
Apareixen les Cambres de la Propietat Urbana com a Corporacions de Dret Públic l?afiliació de les quals es produeix no per una decisió voluntària de caràcter individualitzat sinó per la concurrència en cada un dels seus membres d'una determinada qualitat o condició.  
Aquestes característiques apareixen com a elements bàsics en projectar i desplegar el propi sistema de finançament, que necessàriament es centra en prestacions econòmiques de caràcter obligatori que, de una manera o una altra, cal situar en l?òrbita de la institució o fenomen tributari.  
Després de les premisses que s'han esbossat, la clàusula supressòria de l'article 109 de la Llei de Pressupostos de l'Estat, no pot significar sinó l'exclusió de l'ordenament estatal de la regulació de les quotes obligatòries exigibles dels membres o afiliats de les Cambres de la Propietat Urbana i el desplaçament de la qüestió per a les Comunitats Autònomes amb competència en la matèria, cosa que és d'acord amb el principi de territorialitat que exigeix l'adequat tractament econòmic i fiscal de la propietat immobiliària.  
La plasmació del règim tributari que ara s'ha assumit s'ha d' efectuar necessàriament per mitjà de normes de màxim rang, per exigir-ho així la naturalesa de les prestacions a regular, però tot açò s'ha de fer després d'una àmplia anàlisi de les institucions jurídiques de referència i de l'adequació entre els mitjans i els fins a realitzar.  
Amb l'admissió de la cobertura normativa que les quotes exigides per les Cambres de la Propietat Urbana han tingut fins ara, cal en aquest moment, i fins a la necessària regulació legal, emetre una ordre de caràcter interpretatiu que marque la inflexió entre una i l'altra etapa i al mateix temps impedesca la solució de continuïtat entre totes dues, amb el fixament, en evitació de dubtes, la quantitat i l'abast de les quotes esmentades.  
La conjunció en la norma de les Conselleries d'Obres Públiques, Urbanisme i Transports, i Economia i Hisenda suposa la confluència d'esforços realitzats des de la respectiva esfera competencial, i la manifestació d'una voluntat de mútua col·laboració en aquest tema.  
En atenció d?aquestes consideracions, els Consellers d'Obres Públiques, Urbanisme i Transports, i Economia i Hisenda, han disposat:  
Regla única.- Fins que no es promulguen per la Generalitat Valenciana les normes corresponents, l'escala a aplicar per les Cambres Oficials de la Propietat Urbana per a la determinació de les quotes que per cada unitat urbana han de satisfer els afiliats serà, sense perjudici del que disposa l'article 44.2 del seu Reglament, aprovat per Decret del Consell 150/1985, de 4 d'octubre, la següent:  
Quota contribució Quota cambres oficials  
Territorial urbana De la propietat urbana  
Més de 50.000.- PTA de Contribució per any 2.497.- PTA  
De 25.001 PTA a 50.000 PTA 1.997.- PTA  
De 20.001 PTA a 25.000 PTA 1.498.- PTA  
De 15.001 PTA a 20.000 PTA 999.-PTA  
De 10.001 PTA a 15.000 PTA 499.-PTA  
De 5.001 PTA a 10.000 PTA 399.- PTA  
De 3.001 PTA a 5.000 PTA 300.-PTA  
Quan la Contribució Territorial Urbana siga inferior a 3. 000 pessetes, els propietaris abonaran a les Cambres Oficials de la Propietat Urbana de la Comunitat Valenciana, la quota que aquestes assenyalen en formular els seus pressupostos anuals, en els quals s'haurà de consignar la base i el tipus per a fixar-ne una igual, quota que en cap cas podrà excedir de 300 pessetes, ni ser superior a l'import de la quarta part de la quota que en Contribució Territorial Urbana pague anualment el propietari.  
València, 16 de juny de 1988.  
El Conseller d'Obres Públiques, Urbanisme i Transports,  
RAFAEL BLASCO I CASTANY  
El Conseller d'Economia i Hisenda,  
ANTONIO BIRLANGA CASANOVA


Còpia Permalink ELI